หุ้นใหญ่หนุน SET ปิดบวกเล็กน้อย 0.41 จุด แนะจับตากลุ่มแบงก์ประกาศงบ
หุ้นใหญ่หนุน SET ปิดบวกเล็กน้อย 0.41 จุด แนะจับตากลุ่มแบงก์ประกาศงบ โดยดัชนีปิดตลาดวันนี้ ที่ระดับ 1,577.41 จุด บวก 0.41 จุด หรือ 0.03% มูลค่าการซื้อขาย 5.02 หมื่นล้านบาท
16 ม.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,577.41 จุด บวก 0.41 จุด หรือ 0.03% มูลค่าการซื้อขาย 5.02 หมื่นล้านบาท
10 หุ้นดันดัชนีวันนี้

ด้าน นายมงคล พ่วงเภตรา ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยว่า ตลาดหุ้นไทยวันนี้ผันผวน นักลงทุนซื้อขายหุ้นสลับตัวเล่นไป-มา เนื่องจากยังไม่มีปัจจัยอะไรเป็นพิเศษ ขณะเดียวกันต่างก็รอความชัดเจนในเรื่องการเลือกตั้งอยู่ ส่วนปัจจัยนอกประเทศก็ยังไม่บ่งชี้ชัด โดยการที่รัฐสภาอังกฤษลงคะแนนเสียงคว่ำร่างข้อตกลงการแยกตัวของอังกฤษออกจากสหภาพยุโรป (Brexit) ไม่ได้มีผลต่อตลาดมาก ขณะที่ตัวเลขเศรษฐกิจของจีนที่ออกมาไม่ค่อยดีมากนักก่อนหน้านี้ ก็เริ่มเห็นว่าทางการจีนเตรียมที่จะใช้มาตรการกระตุ้นเศรษฐกิจ ทำให้ตลาดต่างรอดูความชัดเจนจากเรื่องนี้
ทั้งนี้ ในช่วงบ่ายนี้มีข่าวทางธนาคารโลก(เวิลด์แบงก์)ได้คงอัตราการเติบโตทางเศรษฐกิจ (GDP) ของไทยในปี 61 ไว้ที่ 4.1% แต่ในปี 62 โต 3.8% และปี 63 โต 3.9% ซึ่งเป็นการเติบโตที่ชะลอตัวลง และทุกประเทศก็อยู่ในลักษณะเดียวกัน แต่ไทยยังมีตัวช่วยในเรื่องการลงทุน และการบริโภคภายในประเทศ ทำให้น่าจะได้รับผลกระทบค่อนข้างน้อยจากสงครามการค้า
นอกจากนี้ จะเห็นได้ว่าเงินบาทแข็งค่าส่งผลให้ Fund Flow ไหลเข้ามาในตลาดบอนด์ และเป็นบวกต่อธุรกิจปิโตรเคมี, น้ำมัน และไฟฟ้า ที่มีการเงินกู้ในรูปเงินดอลลาร์ฯอยู่มาก ซึ่งจะเห็นได้ว่าหุ้นในกลุ่มปิโตรฯ, น้ำมัน และไฟฟ้า ได้ขยับขึ้นในช่วงบ่ายนี้ด้วย แต่พวกกลุ่มส่งออกจะได้รับผลกระทบจากรายได้ที่หดลง อย่างกลุ่มอิเล็กทรอนิกส์ เป็นต้น ซึ่งการที่เงินบาทแข็งค่าจะเป็น Senitment บวกต่อตลาดฯด้วย
ด้านตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบคละกัน ขณะที่ดาวโจนส์ฟิวเจอร์สอยู่ในแดนบวก
สำหรับแนวโน้มการลงทุนในวันพรุ่งนี้ (17 ม.ค.) นายมงคล กล่าวว่า ตลาดฯคงจะอยู่ในลักษณะของการเล่นเทรดดิ้งเพื่อรอปัจจัยใหม่เข้ามา พร้อมให้ติดตามการทยอยประกาศผลประกอบการของกลุ่มแบงก์, ติดตามความคืบหน้าการเลือกตั้ง, ติดตามเรื่องของ Brexit และทิศทางราคาน้ำมัน
พร้อมให้แนวรับ 1,565 จุด ส่วนแนวต้าน 1,595 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
PTT มูลค่าการซื้อขาย 3,391.76 ล้านบาท ปิดที่ 47.50 บาท ลดลง 0.25 บาท
IVL มูลค่าการซื้อขาย 3,330.40 ล้านบาท ปิดที่ 48 บาท เพิ่มขึ้น 0.50 บาท
CPALL มูลค่าการซื้อขาย 2,171.45 ล้านบาท ปิดที่ 74.25 บาท ราคาไม่เปลี่ยนแปลง
TRUE มูลค่าการซื้อขาย 2,090.05 ล้านบาท ปิดที่ 4.60 บาท ลดลง 0.16 บาท
AOT มูลค่าการซื้อขาย 2,034.27 ล้านบาท ปิดที่ 67.75 บาท เพิ่มขึ้น 1.25 บาท
 
ตลาดหุ้นเอเชีย
